stanford-oval/wikipedia huggingface dataset:
War Eternal
Kappaleet

Tempore Nihil Sanat (Prelude in F minor) – 01.12 (intro)
Never Forgive, Never Forget – 03.44
War Eternal – 04.16
As the Pages Burn – 04.01
No More Regrets – 04.06
You Will Know My Name – 04.37
Graveyard of Dreams – 1.10 (instrumentaali)
Stolen Life – 02.59
Time Is Black – 05.24
On and On – 04.05
Avalanche – 04.39
Down to Nothing – 03.48
Not Long for This World – 03.29 (instrumentaali)
Kokoonpano

Alissa White-Gluz − laulu
Michael Amott − kitara, koskettimet
Nick Cordle − kitara
Sharlee D'Angelo − basso
Daniel Erlandsson − rummut
Arviot

Blabbermouth: 9/10
Imperiumi.net:
Kaaoszine: 8/10
Metal-hammer.de:
Soundi:
Aiheesta muualla

War Eternal discogs.com -sivustolla
Albumi War Eternal Encyclopaedia Metallum -sivustolla (englanniksi)
Zita Görög

Zita Görög (s. 27. syyskuuta 1979) on unkarilainen näyttelijä ja malli. Hän esiintyi muun muassa Amelian roolissa elokuvissa Varjojen valtakunta (2003) ja Underworld: Evolution (2006).
Görög on tehnyt mallintyötä useissa maissa.
Aiheesta muualla

Zita Görög Internet Movie Databasessa. (englanniksi)
Zita

| Zita |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Zeta 
Nimen alkuperä:  italialainen nimi
Infobox OKNimi-testi OK: 
Zita on italialaisperäinen naisen etunimi. Se on pyhimysnimi, joka viittaa 1200-luvulla Toscanan Luccassa eläneeseen ja vuonna 1696 kanonisoituun palvelijattareen. Nimen pohjana saattaa olla ’tyttöä’ merkitsevä italian murresana zita. Toisaalta Zita voi olla myös lyhentymä nimestä Felizitas (latinan Felicitas, ’onni’).
Digi- ja väestötietoviraston mukaan Suomessa on vuoteen 2023 mennessä tilastoitu noin 40–50 Zita-nimistä naista.
Tunnettuja Zitoja

Zita von Bourbon-Parma (1892–1989), Itävalta-Unkarin keisarinna
Zita Görög (s. 1979), unkarilainen näyttelijä ja malli
Zirós (järvi)

| Zirós Ζηρός |
| --- | --- |
 Zirós-järveä.
Valtiot:  Kreikka
Paikkakunta:  Zirós, Préveza, Epeiros
Koordinaatit:  39°14′22″N, 20°50′55″E
Mittaustietoja
Pinta-ala:  0,42 km²
Keskisyvyys:  20 m
Suurin syvyys:  53 m
 fiZirós 
Zirós (kreik. Ζηρός eli Λίμνη Ζηρού, Límni Ziroú) on järvi Epeiroksessa Luoteis-Kreikassa. Sen pinta-ala on noin 0,42 neliökilometriä, keskisyvyys noin 20 metriä ja suurin syvyys suhteellisen suuri järven kokoon nähden, 53 metriä.
Zirós-järveä.
Zirós-järvi sijaitsee siitä nimensä saaneessa Ziróksen kunnassa Prévezan alueyksikössä, linnuntietä noin 4,5 kilometriä luoteeseen Filippiádasta. Järvi saa vetensä jokien sijaan maanalaisista lähteistä. Sen uskotaan olleen alun perin luolajärvi, jonka katto romahti noin 10 000 vuotta sitten. Paikallisessa kansantarussa järven synty kytketään Sodoman ja Gomorran tapahtumien kaltaiseen mullistukseen. Järven nimi on slaavilaista alkuperää ja tarkoittaa yksinkertaisesti järveä.
Aiheesta muualla

Kuvia tai muita tiedostoja aiheesta Zirós Wikimedia Commonsissa
Yö ja päivä (elokuva)

| Yö ja päivä> Night and Day |
| --- | --- |

Ohjaaja:  Michael Curtiz
Käsikirjoittaja:  Charles Hoffman Leo Townsend William Bowers
Tuottaja:  Arthur Schwartz
Säveltäjä:  Cole Porter Ray Heindorf Max Steiner
Kuvaaja:  J. Peverell Marley Bert Glennon William V. Skall
Leikkaaja:  David Weisbart
Tuotantosuunnittelija:  John Hughes
Pukusuunnittelija:  Milo Anderson William Travilla
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1946
Kesto:  111 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yö ja päivä (Night and Day) on Michael Curtizin 
ohjaama yhdysvaltalainen elokuva vuodelta 1946. Se kertoo säveltäjä-sanoittaja Cole Porterin elämästä, ja pääosaa esittää Cary Grant. Elokuva on nimetty Porterin kappaleen ”Night and Day” mukaan, ja siinä kuullaan monia Cole Porterin tunnettuja lauluja.
Uudempi Porterista kertova elokuva on vuoden 2004 De-Lovely, jossa käsitellään myös tämän homoseksuaalisuutta.
Näyttelijät

| 0 | 1 | 2 |
| --- | --- | --- |
|  Cary Grant  | … |  Cole Porter   |
|  Alexis Smith  | … |  Linda Lee Porter   |
|  Selena Royle  | … |  Kate Porter    |
|  Henry Stephenson  | … |  Omar Cole    |
|  Jane Wyman  | … |  Gracie Harris    |
|  Dorothy Malone  | … |  Nancy    |
|  Eve Arden  | … |  Gabrielle    |
|  Ginny Simms  | … |  Carole Hill   |
|  Paul Cavanagh  | … |  Bart McClelland    |
|  Tom D’Andrea  | … |  Bernie    |
|  Victor Francen  | … |  Anatole Giron    |
|  Alan Hale, Sr.  | … |  Leon Dowling    |
|  Mary Martin  | … |  itsenään    |
|  Sig Ruman  | … |  Wilowski    |
|  Donald Woods  | … |  Ward Blackburn    |
|  Monty Woolley  | … |  itsenään     |
Aiheesta muualla

Yö ja päivä Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Night and Day (1946 film)
Käännös suomeksi
Iso Ellijärvi

| Iso Ellijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°46′02″N, 24°37′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  suo-oja 
Järvinumero:  35.756.1.017
Mittaustietoja
Pinnankorkeus:  151,6 m  
Rantaviiva:  0,596 km  
Pinta-ala:  1,591 ha  
Saaria:  ei saaria 
 fiIso Ellijärvi 
Iso Ellijärvi , tai pelkästään Ellijärvi , on Pirkanmaalla Oriveden Maunuksessa sijaitseva järvi.
Maantietoa

Järven pinta-ala on 1,6 hehtaaria ja se on 250 metriä pitkä ja 100 metriä leveä. Se sijaitsee kallioisella ja mäkisellä ylängöllä Maunuksen luoteispuolella mäkien välisessä soistuneessa painauksessa. Se lähellä sijaitsee avosuon keskellä Pieni Ellijärvi. Järvellä ei ole kartan mukaan saaria ja se on autio. Sen rantaviivan pituus on 600 metriä ja sen rannat ovat soistunutta metsämaata. Äväntäjärveltä tulevat metsäautotie kiertää järveä sen itäpuolelta ja Maunukseltä alkava tie sen lounaispuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 151,6 metriä mpy. Suon metsänrajaa seuraava kuivatusoja on yhdistetty järveen kolmessa kohtaa. Etelärannasta alkava suo-oja on kaivettu alarinteeseen, josta oja jatkaa epävrmana kohti kaakossa sijaitsevaa Äväntäjärveä. Toinen vesireitti kolkee kohti Niemijärveä ja myöhemmin Isoa Heinäjärveä.
Historiaa

Vuoden 1958 peruskartassa ei järvien ympärillä olevia soita ollut vielä ojitettu, mutta vuoden 1977 kartassa olivat jo kaikki nykyiset ojat piirrettynä. Ellijärvet vaikuttavat sen mukaan kuuluvan Sahajoen valuma-alueeseen (35.756).
Ylä-Siili

| Ylä-Siili |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°20′07″N, 26°59′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  uoma Jokijärveen 
Järvinumero:  14.935.1.014
Mittaustietoja
Pinnankorkeus:  117 m  
Pituus:  2,1 km  
Leveys:  1 km  
Rantaviiva:  8,89234 km  
Pinta-ala:  84,997 ha  
Tilavuus:  0,00290264 km³ 
Keskisyvyys:  3,41 m  
Suurin syvyys:  9,23 m  
Saaria:  8 
 fiYlä-Siili 
Ylä-Siili  on Etelä-Savossa Pieksämäellä  Vilhulan lähellä sijaitseva järvi.
Maantietoa

Järvi on 2,1 kilometriä pitkä, 1,0 kilometriä leveä, ja sen pinta-ala on 85 hehtaaria. Sillä on 8 saarta, joiden yhteispinta-ala on 2,42 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 2,90 miljoonaa kuutiometriä eli 0,00290 kuutiokilometriä. Sen keskisyvyys on 3,4 metriä ja suurin syvyys on 9,2 metriä. Sen rantaviivan pituus on 8,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Naarajärven valuma-alueeseen (14.935) se kuuluu. Järven vedenpinnan korkeus on 117 metriä mpy.
Zacatecas

| Zacatecas (Estado Libre y Soberano de Zacatecas) |
| --- | --- |

 Lippu:  Vaakuna
 Zacatecasin sijainti Meksikossa
 Koordinaatit: 23°18′0″N, 102°42′0″W 
Valtio:  Meksiko
Osavaltio:  Zacatecas
Kunnat:  58
Liittynyt Meksikoon:  1823
Järjestys:  10.
Hallinto:  
 – hallinnollinen keskus:   Zacatecas
 – suurin kaupunki:  Zacatecas
 – Kuvernööri:  
 – Senaattorit:  
Pinta-ala:  75 539 km²
Väkiluku (2014):  1 563 300
 – väestötiheys:  20,7 as./km²
Lyhenteet:  
 – postitunnus:  98, 99
 – ISO 3166:  MX-ZAC
 
zacatecas.gob.mx
Zacatecas on osavaltio Meksikossa. Myös sen pääkaupunki on nimeltään Zacatecas. Osavaltion pinta-ala on 75 350 neliökilometriä ja vuoden 2014 väkiluku noin 1,56 miljoonaa.
Zacatecas tunnettiin aikoinaan hopeakaivoksistaan; nykyisin se on maatalousaluetta, jossa kasvatetaan etenkin viljoja ja sokeriruokoa.
Aiheesta muualla

Kuvia tai muita tiedostoja aiheesta Zacatecas Wikimedia Commonsissa
Yūka Kado

| Henkilötiedot |
| --- | --- | --- |
Koko nimi: Yūka Kado
Syntymäaika: 19. kesäkuuta 1990 (ikä 34)
Syntymäpaikka: Kurashiki, Japani
Kansalaisuus:  Japani
Pelipaikka: Keskikenttäpelaaja
Pituus: 162 cm
Seurat
| Vuodet | Seura | O (M) |
| 2004–2017 2018– | Okayama Yunogo Belle Bunnys Kyoto SC | 200 (37) 9 (1) |
Maajoukkue
| 2013 | Japani | 3 (0) |
 Seurajoukkueuran tilastot kattavat vain kansalliset sarjat.
Yūka Kado (jap. 加戸 由佳, Kado Yūka; s. 19. kesäkuuta 1990 Kurashiki) on japanilainen jalkapalloilija.
Jalkapallomaajoukkue

Kado debytoi Japanin maajoukkueessa maaliskuussa 2013. Hän on pelannut kolme maaottelua.
Aiheesta muualla

Soccerway
Wien (joki)

| Wien |
| --- | --- |
 Wien-joki Wienin Stadtparkissa
Alkulähde:  Kaiserbrunnberg, Ala-Itävalta
Laskupaikka:  Donaukanal, Wien
Maat:  Itävalta
Pituus:  34 km
Alkulähteen korkeus:  520 m
Valuma-alue:  230 km²
Wien (saksaksi myös Wienfluss, englanniksi joskus Vienna River) on Tonavan sivujoki Itävallassa. Se on 32 kilometriä pitkä, ja viimeiset noin 16 kilometriä se kulkee Wienin kaupungin alueella. Sen valuma-alue on 230 neliökilometrin laajuinen ja käsittää sekä kaupunki­aluetta että osan läheistä Wienerwaldia.
Wien-joki alkaa läntisestä Wienerwaldista läheltä Rekawinkeliä, ja sen suu on Wienin keskustan itälaidalla lähellä Uraniaa, jossa se laskee Tonavan kanavoituun sivuhaaraan, Donaukanaliin.
Kaupungin alueella joki kulkee lähes koko matkan kanavoidussa uomassa, jonka pohja ja laidat ovat betonia. Tällaiseksi se rakennettiin vuosina 1897–1906, jotta päästiin eroon tuhoisista tulvista, jotka tuohon aikaan säännöllisesti aiheuttivat myös koleraepidemioita. Paikoitellen se on myös tunneloitu, esimerkiksi Schönbrunnin palatsin edustalla sekä Meidlingissä, Naschmarktin lähistöllä ja Karlplatzin ympärillä lähellä kaupungin keskustaa.
Samaan aikaan kanavoinnin kanssa rakennettiin kaupunkirata, Stadtbahn, joka paikoitellen kulkee joen vartta pitkin ja jonka vain betoninen väliseinä erottaa jokiuomasta. Nykyisin sitä pitkin kulkee Wienin metron linja U4.
Wien-joen tulva lähellä Bräuhausin siltaa kesäkuussa 2009
Wien-joen virtaama vaihtelee tavattoman paljon. Sen yläjuoksulla Wienerwaldissa kallioperä on hiekkakiveä ja ulottuu lähelle maan pintaa. Sen vuoksi maaperään ei rankka­sateilla imeydy kovinkaan paljon vettä, vaan sadevesi virtaa maan pinnalla suoraan jokeen. Tavallisesti Wien-joessa virtaa vain saman verran vettä kuin pienehkössä purossa, noin 200 litraa sekunnissa, mutta rankka­sateiden aikana sekä myös lumen sulaessa keväällä Wienerwaldista virtaama saattaa äkillisesti kasvaa jopa 450 000 litraan sekunnissa, yli 2000-kertaiseksi.
Joen varrella ovat Naschmarkt ja Theater an der Wien.
Äänimerkeillä varustettu varoituskyltti: "Valon vilkkuessa poistukaa Wien-joelta"
Pyöräily ja jalankulku joen varressa

Turvallisuussyistä pyöräily ja kävely Wien-joen betoni­uomassa on virallisesti kielletty. Pitkään on kiistelty siitä, pitäisikö aivan vesirajaan rakentaa jalankulku- ja pyörätie. Kannattajat uskovat, että virtaamaa voitaisiin turvallisesti säännöstellä, kun taas vastustajat eivät usko sen olevan mahdollista. Vuonna 2005 lyhyt osuus siitä avattiin yleisölle lähellä Hütteldorfin rautatieasemaa. Se on varustettu hälytys­järjestelmällä valo- ja ääni­merkki­laitteineen, jotka kehottavat ihmisiä poistumaan, kun tulva on tulossa. Tätä kulkutietä on ehdotettu jatkettavaksi, mutta sillä on myös paljon vastustajia. Nykyinen osuus on avoinna vuosittain maaliskuusta lokakuuhun.
Vuonna 2013 Wienin kaupunki päätti rakentaa kolme terassia Wien-joen varteen. Kukin niistä on 2500 neliömetrin laajuinen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wien (river)
Kuvia

Wien-joen lähde, Kaiserbrünndl ("Keisarin pieni kaivo") Pfalzbergissä lähellä Pressbaumia
Stadtbahn Wien-joen varressa
Metrolinja U4 ja Otto Wagnerin suunnittelema Hofpavillion
Siltoja lähellä joen suuta: edessä metrosilta, taustalla jalankulkusilta
Stadtparkissa oleva portaali, jossa Wien-joki tulee tunnelista jälleen näkyviin
Paikka, jossa Wien-joki laskee Donaukanaliin
Käännös suomeksi
Virgin VR-01

| Virgin VR-01 |
| --- | --- |
 Timo Glock Malesian GP:ssä.
Talli:   Virgin
Suunnittelija(t):   Nick Wirth
Kuljettajat:  24.  Timo Glock 25.  Lucas di Grassi
Testikuljettajat:   Jérôme d’Ambrosio  Luiz Razia  Andy Soucek
Teknisiä tietoja
Renkaat:  B Bridgestone
Jarrut:  Hitco
Runko:  hiilikuitumonokokki
Moottori:  vapaasti hengittävä Cosworth CA2010 2,4 l 90° V8
Voimansiirto:  Xtrac 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Bahrainin GP 2010
Kilpailuja:  19
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Virgin VR-01 on brittiläisen Virgin -tallin Formula 1 -auto, jota talli käytti kaudella 2010. Autoa ajoivat saksalainen Timo Glock ja brasilialainen Lucas di Grassi. Auton on suunnitellut Nick Wirth. Auto julkistettiin 3. helmikuuta 2010. Testikuljettajana toimi Jérôme d’Ambrosio.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Virgin | Cosworth | B |  | BHR | AUS | MAL | CHN | ESP | MON | TUR | CAN | EUR | GBR | GER | HUN | BEL | ITA | SIN | JPN | KOR | BRA | ABU | 0 | 12. |
| 2010 | Virgin | Cosworth | B |  Timo Glock | Kesk. | Kesk. | Kesk. | DNS | 18 | Kesk. | 18 | Kesk. | 19 | 18 | 18 | 16 | 18 | 17 | Kesk. | 14 | Kesk. | 20 | Kesk. | 0 | 12. |
| 2010 | Virgin | Cosworth | B |  Lucas di Grassi | Kesk. | Kesk. | 14 | Kesk. | 19 | Kesk. | 19 | 19 | 17 | Kesk. | Kesk. | 18 | 17 | 20† | 15 | DNS | Kesk. | NC | 18 | 0 | 12. |
| 2010 | Virgin | Cosworth | B |  Jérôme d’Ambrosio |  |  |  |  |  |  |  |  |  |  |  |  |  |  | TD | TD | TD | TD |  | 0 | 12. |
Aiheesta muualla

Kuvia tai muita tiedostoja aiheesta Virgin VR-01 Wikimedia Commonsissa
| --- | --- |
 Marussia Virgin Racing: 
 Tunnetuimmat kuljettajat:  Timo Glock ·   Lucas di Grassi ·   Jérôme d’Ambrosio   Formula 1 -autot: VR-01 ·  MVR-02: 
Autot, jotka kilpailivat Formula 1 -kaudella 2010
McLaren MP4-25
Mercedes MGP W01
Red Bull RB6
Ferrari F10
Williams FW32
Renault R30
Force India VJM03
Scuderia Toro Rosso STR5
Lotus T127
Hispania F110
Sauber C29
Virgin VR-01
Zera Jakob Amha Selassie

Zera Jakob Amha Selassie (s. 1953) on Etiopian keisarin Haile Selassien lapsenlapsi. Etiopian vallankumouksen jälkeen vuonna 1974 hän asui maapaossa Britanniassa, jossa hän opiskeli. Myöhemmin hän asui Yhdysvalloissa. Nykyään hän asuu Addis Abebassa.
Zera Jakob kävi koulunsa Eton Collegessa ja Cambridgen yliopistossa.
Hänen isoisänsä nimitti hänet varakeisariksi vuonna 1974, kun hänen isänsä Amha Selassie oli saanut halvauksen.
Kun Etiopian keisarikunta kaatui vuonna 1974, Zera Jakob valmistui Cambridgen yliopistosta ja oli töissä pankissa Yhdysvalloissa. Myöhemmin hän palasi Lontooseen, jonne hänen isänsä Amha Selassie oli palannut sairaalahoidosta Genevestä. Amha Selassie muutti Virginiaan vuonna 1989 mutta Jakob asettui asumaan Manchesteriin. Hän palasi Etiopiaan pysyvästi, kun hänen isänsä kuoli vuonna 1997.
Yksisilmäinen

| Yksisilmäinen> Thriller – en grym film |
| --- | --- |

Ohjaaja:  Bo Arne Vibenius
Käsikirjoittaja:  Bo Arne Vibenius
Tuottaja:  Bo Arne Vibenius
Säveltäjä:  Ralph Lundsten
Kuvaaja:  Andrew Bellis
Leikkaaja:  Brian Wikström
Koreografi:  Jan Kreigsman
Erikoistehosteet:  Stig Limér
Valmistustiedot
Valmistusmaa:  Ruotsi
Tuotantoyhtiö:  BAV Film AB
Ensi-ilta:   toukokuu 1973 (Cannesin elokuvafestivaali, Ranska; leikkaamaton 107-minuuttinen versio)   1974-10-3030. lokakuuta 1974 (Ruotsi)  (82-minuuttinen versio)  
Kesto:   107-minuuttinen leikkaamaton versio  82-minuuttinen sensuroitu versio  104-minuuttinen versio (ns. Vengeance Edition) 
Alkuperäiskieli:  ruotsi (englanti englanninkielisessä versiossa)
Aiheesta muualla
IMDb 
Elonet
AllMovie
Infobox OKNimi-testi OK: 
Yksisilmäinen (ruots. Thriller – en grym film, myös They Call Her One Eye, Hooker's Revenge ja Thriller: They Call Her One Eye) on ruotsalaisen Bo Arne Vibeniuksen 1973 ensi-iltansa saanut kostoelokuva. Elokuvaa ohjatessaan Vibenius käytti valenimeä Alex Fridolinski. Bo Vibeniuksen aikeena oli rahavaikeuksien takia tehdä halvalla mahdollisimman kaupallinen elokuva, jolla kattaisi aiemman elokuvansa menetyksiä.
Juoni

Pamela Pethö-Galantain näyttelemä nuori tyttölapsi Frigga on traumatisoitunut muuttumalla mykäksi aikaisemmin lapsena koettuaan seksuaalista väkivaltaa. Myöhemmin teini-iässään Frigga (Christina Lindberg) joutuu Tonyn (Heinz Hopf) seuraan tämän tarjottua Friggalle autokyytiä ja joutuu Tonyn vangiksi. Tony tekee vangistaan heroiinista riippuvaisen ja alkaa parittaa mykkää tyttöä seksikumppaniksi. Salatakseen Friggan tilan Tony alkaa kirjoitella Friggan huolestuneille vanhemmille yhä vihamielisempiä kirjeitä, joiden sisältö johtaa lopulta vanhempien itsemurhaan. Heroiinikoukussa kiemurteleva Frigga joutuu vastentahtoisesti tottelemaan Tonya saadakseen seuraavat huumeannoksensa ja palvelemaan yhä kieroituneemmaksi käyviä asiakkaita. Friggan kieltäydyttyä eräästä vastenmielisestä asiakkaasta häntä kostoksi puukotetaan silmään. Menetettyään toisesta silmästä näkönsä Frigga alkaa käyttää silmälappua ja samalla kasvaa hänen sisäinen halunsa päästä eroon tilanteestaan ja kostaa verisesti.
Elokuvan maine

Ruotsissa elokuva kiellettiin syyskuussa 1974, mutta erittäin rajusti sensuroitu versio päästettiin noin puoli vuotta sensurointipäätöksen jälkeen levitykseen ikärajalla 15. Alkuperäinen kestoaika oli 107 minuuttia ja lopulta levitykseen päästetty versio oli silvottu 82 minuuttiin. Ruotsalainen levittäjä otti ilon irti tilanteesta ja käytti räväkässä elokuvan markkinoinnissaan markkinointikeinona Ruotsin viranomaisten totaalikieltoa väittäen elokuvaa ensimmäiseksi Ruotsissa kokonaan kielletyksi elokuvaksi, mikä väite  ei ollut totta mutta varmasti auttoi markkinoinnissa. Maineeseen vaikuttivat myös kaksi keskeistä seikkaa: elokuvaan lisätyt varsin pornografiset kohtaukset sekä eräs tietty kohtaus, jossa Friggan silmä kaivetaan irti kuopastaan. Pornografisten ainesten lisäämisen tarkoituksena oli ratsastaa Ruotsissa ja Tanskassa vallalla olevan seksielokuvien nosteella. Pornografisten inserttien vuoksi elokuva on vaikeaa pitää pelkästään synkkänä kostotarinana vaan ne antavat  pontta päätelmälle, että ohjaaja Vibeniuksen on täytynyt ajatella kohdistavansa elokuvaa sellaiselle katsojasegmentille, joka yhdistää seksuaalisen täyttymyksen äärimmäiseen naisten alistamiseen ja hyväksikäyttöön.Silmäkohtauksen puolestaan on pitkään huhuttu olleen tehdyn aidolle nuoren itsemurhan tehneen tytön ihmisruumiille. Elokuvan kuvauksissa käytettiin tiettävästi aitoja ammuksia ja Christina Lindbergin piti tiettävästi piikittää itseään suolaliuoksella heroiinikohtauksissa, ja muun muassa näistä syistä tuottaja otti Christina Lindbergin kuoleman varalle varsin mittavan henkivakuutuksen.
Elokuvan perintö

Laajemmin tunnetuksi elokuva tuli elokuvaohjaaja Quentin Tarantinon käytettyä Vibeniuksen elokuvaa yhtenä innoittajistaan elokuvilleen Kill Bill: Volume 1 ja Kill Bill 2: Volume 2.
Näyttelijät

| 0 | 1 | 2 |
| --- | --- | --- |
|  Christina Lindberg  | … |  Frigga   |
|  Heinz Hopf  | … |  Tony   |
|  Despina Tomazani  | … |  huulipunalesbo   |
|  Per-Axel Arosenius  | … |  Friggan isä   |
|  Solveig Andersson  | … |  Sally   |
|  Marie-Louise Mannervall  | … |  nainen kylässä   |
|  Pamela Pethö-Galantai  | … |  Frigga nuorena   |
Kohtelu Suomessa

Valtion elokuvatarkastamo asetti elokuvalle ennakkotarkastuksessa ikärajan KK (Kokonaan kielletty) 10.4.1975 raaistavana, joten elokuvaa ei saanut Suomessa laillisesti esittää eikä levittää. Tätä kieltoa ei ole koskaan kumottu, joten täyskielto raukesi vasta 1.1.2001 kuvaohjelmien tarkastusta koskevan lakimuutoksen yhteydessä, kun niin sanottu aikuissensuuri poistui Suomesta.
Ymir (sarjakuvahahmo)

| Ymir |
| --- | --- |
 Ymir, mahtavin Huurrejättiläisistä
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Journey Into Mystery (vol. I) #97
Henkilötiedot
Oikea nimi:  Ymir
Status:  Aktiivinen
Ryhmäsidokset:  Ei ole
Edelliset ryhmäsidokset:  Ei ole
Henkilöllisyydet:  Aurgelmir
Voimat:  Suunnattomat fyysiset voimat
Suhteet
Sukulaiset:  Ei tunnettuja
Ymir on Marvel-kustantamon luoma superroisto. Hahmo perustuu norjalaiseen, mytologiseen Ymiriin. Ymirin ensiesiintyminen tapahtui Journey Into Mystery -lehden numerossa 97. Hahmon loivat Stan Lee ja Jack Kirby.
Historia

Ymir on vanhin ja kaikkein voimakkain huurrejättiläisistä. Olentojen suuri koko, kestävyys ja valtaisa voima on tehnyt niistä asgardilaisten pahimpia vihollisia jo vuosituhansien ajan.
Ymir on koko rotunsa kantaisä. Hänen ulkomuotonsa poikkeaa kuitenkin suuresti nykyisistä huurrejättiläisistä, jotka muistuttavat enemmän suurta ihmistä. Ymir ja useat hänen rotunsa ensimmäisistä jäsenistä tunnettiin myös nimellä jääjättiläiset.
Ymirin nykyiset vaiheet ja sijainti on tuntematon.
Voimat & varusteet

Ymir on yli 300 metriä pitkä huurrejättiläinen ja valtavasti voimakkaampi kuin yksikään rotunsa toinen jäsen. Ymir nostaa yli 100 tonnia (joka on ylin voimaluokitus Marvel-universumissa). Ymir on myös hyvin pitkäikäinen, mahdollisesti kuolematon. Hänen kehonsa muistuttaa jäätä sen eri muodoissa ja ellei Ymir kykenisi luomaan hyvin valtavan kylmiä pakkasaaltoja itsestään, hän sulaisi korkeammissa lämpötiloissa.
Ymirin keho on kuitenkin hyvin vastustuskykyinen haavoja vastaan ja vaikka hänen jäinen muotonsa murenisikin, Ymir kykenee tahtoessaan sulauttamaan ne takaisin itseensä. Ymir kykenee lisäksi ulottuvuuksienväliseen teleportaatioon.
Ymir kylmettää jatkuvasti ruumiinsa ympärillä olevaa ilmaa ja kykenee luomaan ympärilleen pakkasaaltoja. Lisäksi hän kykenee tahtoessaan jäädyttämään mitä tahansa koskeekin, kuten elävää kudosta, materiaa tai jopa ilmaa. Tämän kyvyn tarkka alkuperä on hämärän peitossa, mutta sen arvellaan johtuvan magiasta. Myös Ymirin suosima taisteluase, valtava jäänuija saattaa olla Ymirin itse luoma.
Voimat & varusteet > Rajoitukset

Ymir ei ole kovin älykäs (vaikka kykeneekin puhumaan) ja luottaa taisteluissa raakaan voimaansa. Taitava taistelija kykenee helposti hyödyntämään tätä.
Ymir muissa medioissa

Marvel: Ultimate Alliance-pelissä Ymir on yksi pelin pomohahmoista.